Diari Oficial de la Generalitat Valenciana


Sumari del DOGV 9800, del 01-03-2024 (2024/1696)

RESOLUCIÓ de 22 de febrer de 2024, de la presidenta de Turisme Comunitat Valenciana, de concessió i pròrroga d'una beca classe «E», a favor de Lorena Hamzeh Abou Shakra per cobertura d'una vacant per a la realització de pràctiques professionals durant l'exercici 2024 en matèria de turisme en les dependències de l'esmentada entitat pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9800

Data del DOGV
:   01-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1696


Data del document
:   22-02-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana

RESOLUCIÓ de 22 de febrer de 2024, de la presidenta de Turisme Comunitat Valenciana, de concessió i pròrroga d'una beca classe «E», a favor de Lorena Hamzeh Abou Shakra per cobertura d'una vacant per a la realització de pràctiques professionals durant l'exercici 2024 en matèria de turisme en les dependències de l'esmentada entitat pública. [2024/1696]  
Antecedents de fet  
  
Primer. Mitjançant la Resolució de concessió de 7 de febrer de 2023, del president de Turisme Comunitat Valenciana, per a la realització, durant l'exercici 2023, de pràctiques professionals en matèria de turisme en dependències de l'esmentada entitat pública (beques classe E, classe H i classe I) es van designar els becaris i becàries corresponents a la convocatòria realitzada al novembre de 2022, i es van constituir al mateix temps les respectives borses de reserva amb les persones que havien obtingut major puntuació en la fase de valoració de sol·licituds. Estes beques tenen una duració de dotze mesos, començant l'1 de març de 2023 i finalitzant el 29 de febrer de 2024, amb possibilitat de pròrroga per dotze mesos addicionals.  
  
Segon. La renúncia, amb data 2 de febrer de 2024, a una beca de classe «E» per una de les persones beneficiàries ha comportat la seua acceptació, via Resolució de 9 de febrer de 2024 de la presidenta de Turisme, així com l'activació de la borsa de reserva de les beques classe «E», borses regulades d'acord amb l'article 18 del Decret 20/2017, de 24 de novembre, del president de la Generalitat, pel qual s'establixen les bases reguladores per a la concessió de beques per a la realització de pràctiques professionals en matèria de turisme, i s'establix, així mateix, en este article el procediment a seguir per a la concessió d'una nova beca d'esta modalitat, beca a atorgar a favor de la persona que així resulta com a beneficiària sobre la base de l'orde de prelació establit en la corresponent borsa de reserva.   
Tercer. Sobre la base d'això, i segons s'arreplega en l'acta de la reunió de la comissió avaluadora de 19 de febrer de 2024, seguint l'orde de prelació establit en la borsa de reserva continguda en l'annex I, beques classe «E», de la Resolució de concessió de beques de 7 de febrer de 2023, amb data 16 de febrer de 2024 es va dirigir escrit electrònic a les tres persones que ocupaven els primers llocs en la borsa de reserva i se'ls informava de la seua posició en esta, i se'ls demanava resposta relativa a la disposició o no a acceptar la beca oferida.  
  
Les aspirants informades, per orde de prelació, van ser les següents:  
  
  
ALBA CHORDÁ GONZÁLEZ 18,85   
JOANA PELEGRÍ CASTELLÓ 18,67   
LORENA HAMZEH ABOU SHAKRA 18,53   
  
  
Quart. La comissió avaluadora va constatar que Alba Chordá González, persona que ocupava el primer lloc en la borsa de reserva, ha presentat escrit de renúncia amb data 17 de febrer; Joana Pelegrí Castelló, persona que ocupava el segon lloc en la borsa de reserva, no ha presentat contestació al requeriment, si bé telefònicament va informar que es troba gaudint d'una altra beca en la Generalitat Valenciana; finalment, Lorena Hamzeh Abou, que ocupava el tercer lloc en la borsa de reserva de les beques classe «E», ha manifestat per correu electrònic la seua disposició a acceptar la beca oferida.  
La coincidència entre l'inici previst de gaudi de la beca i la finalització d'esta fa necessària la seua pròrroga per a poder començar l'itinerari formatiu, la qual cosa es va constatar per esta comissió sense que hi haguera informe del tutor, ja que no ha sigut designat per l'ajustat dels terminis. S'ha comprovat la disponibilitat pressupostària com s'establix en les bases reguladores.  
Quint. Amb data 19 de febrer, la comissió avaluadora de les beques eleva la següent proposta:  
- Concedir una beca a favor de Lorena Hamzeh Abou (DNI \*\*\*166\*\*) com a beneficiària d'una beca classe «E» per a la realització de pràctiques professionals durant l'exercici 2024 en matèria de competitivitat empresarial en les dependències de Turisme Comunitat Valenciana, beca amb efectes des del 29 de febrer de 2024.  
- Concedir pròrroga de l'esmentada beca per un període de dotze mesos addicionals, des de l'1 de març de 2024 fins al 28 de febrer de 2025.  
- Mantindre, durant el període de pròrroga de beques al qual es fa menció en el resolc anterior, les borses de reserva de beques de classes E, H i I constituïdes mitjançant la Resolució de 7 de febrer de 2023, prioritzades estes per orde de puntuació de les persones aspirants a cada classe de beca.  
Sext. La Resolució de 16 de gener de 2023, de la Conselleria d'Hisenda i Model Econòmic, va establir en 1.165,08 € la quantitat inicial de percepció per a l'exercici 2023 de les beques sotmeses a l'àmbit d'aplicació del Decret 132/2009, de 4 de setembre, del Consell, pel qual es regula la concessió de beques, subprograma 334, beques especialització turística del pressupost de Turisme Comunitat Valenciana.  
  
  
Fonaments de dret  
  
Primer. La competència per a elevar proposta de concessió i de pròrroga a la presidenta de Turisme Comunitat Valenciana per a la resolució del procediment correspon a la comissió avaluadora, d'acord amb el que preveuen l'article 9.5 i l'article 14 del Decret 20/2017, de 24 de novembre, del president de la Generalitat, pel qual s'establixen les bases reguladores per a la concessió i duració de beques professionals en matèria de turisme.  
Segon. La competència per a resoldre este procediment correspon a la presidenta de Turisme Comunitat Valenciana, d'acord amb el que establix l'article 10.4 del Decret 20/2017, de 24 de novembre, del president de la Generalitat, pel qual s'establixen les bases reguladores per a la concessió de beques professionals en matèria de turisme.  
  
Tercer. En la tramitació d'este procediment s'ha respectat el que es disposa en l'esmentat Decret 20/2017, de 24 de novembre, i el que s'establix en la Resolució de 10 de novembre de 2022, del president de Turisme Comunitat Valenciana, per la qual es van convocar huit beques per a la realització de pràctiques professionals en matèria de turisme en dependències pròpies (classe E, classe H i classe I).  
Quart. La present resolució arreplega els aspectes assenyalats en l'article 11.1 del referit decret aprovatori de les bases reguladores, i indica, així mateix, la data d'inici del període de duració de les beques, segons el que ha fixat l'article 14.1 de les mateixes bases.  
Quint. El Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, fomenta l'agrupació de documents i la supressió de tràmits, requisits o documents que no siguen imprescindibles per a la resolució del procediment, per a agilitzar el procediment administratiu. La qual cosa permet fusionar, en pro de la simplificació administrativa, en esta única resolució la concessió i pròrroga de l'esmentada beca.  
“Article 3. Criteris de simplificació 1. A l'efecte d'este decret, s'entén per simplificació administrativa l'acció o conjunt d'accions dirigides als procediments administratius i que tenen per objecte reduir o eliminar fases, documents, requisits o tràmits, amb la finalitat d'agilitzar-los i millorar la prestació dels servicis públics. La simplificació administrativa no pot suposar, en cap cas, un minvament dels drets i les garanties dels interessats”.   
  
Sext. D'acord amb el que indica l'esmentat article 11.1 de les bases reguladores, la resolució de concessió de la beca que es proposa es publicarà en el Diari Oficial de la Generalitat Valenciana, publicació que tindrà els efectes de notificació a la persona interessada, d'acord amb el que es disposa en la legislació bàsica de procediment administratiu comú. La informació corresponent s'inserirà en la seu electrònica o portal institucional de la Generalitat en internet, https: //www.gva.es, així com en la pàgina web de Turisme Comunitat Valenciana, www.turisme.gva.es   
Vistos els antecedents de fet assenyalats i els fonaments jurídics esmentats i altres de general i pertinent aplicació, resolc:  
  
Primer  
 Concedir una beca a favor de Lorena Hamzeh Abou (DNI \*\*\*166\*\*) com a beneficiària d'una beca classe «E» per a la realització de pràctiques professionals durant l'exercici 2024 en matèria de competitivitat empresarial en les dependències de Turisme Comunitat Valenciana, beca amb efectes des del 29 de febrer de 2024.  
  
Segon  
Concedir pròrroga de l'esmentada beca per un període de dotze mesos addicionals, des de l'1 de març de 2024 fins al 28 de febrer de 2025.  
  
Tercer  
Mantindre, durant el període de pròrroga de beques, al qual es fa menció en el resolc anterior, les borses de reserva de beques de classes E, H i I constituïdes mitjançant Resolució de 7 de febrer de 2023, prioritzades estes per ordre de puntuació de les persones aspirants a cada classe de beca.  
  
Quart  
Publicar en el Diari Oficial de la Generalitat Valenciana la concessió de la referida beca segons el que indica l'article 11.1 de les bases reguladores, publicació que farà efecte de notificació a les persones interessades, d'acord amb el que es disposa en la legislació bàsica de procediment administratiu comú. S'inserirà la informació corresponent en la seu electrònica o portal institucional de la Generalitat en internet, https: //www.gva.es, així com en la pàgina web de Turisme Comunitat Valenciana, www.turisme.gva.es  
  
Contra esta resolució, que posa fi a la via administrativa, podrà interposar-se recurs de reposició davant el mateix òrgan que dicta este acte, en el termini d'un mes, comptador des de l'endemà de la seua publicació, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant els jutjats contenciosos administratius de València, en el termini de dos mesos, comptadors des de l'endemà de la seua publicació, de conformitat amb el que establixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
València 22 de febrer de 2024. La presidenta de Turisme Comunitat Valenciana: Nuria Montes de Diego.